Peter Tschentscher

Peter Tschentscher (* 20. januara 1966 w Bremenje) je němski lěkar a politikar (SPD). Wón je wot 28. měrca 2018 Prěni měšćanosta Swobodneho a hansoweho města Hamburga a bě do toho wot 2011 do 2018 finančny senator w kabinetomaj Olafa Scholza.

Tschentscher je doktor mediciny a dźěłaše wot 1994 do 2006 jako asistencny lěkar we wobłukach laboratorijoweje mediciny, nutřkowneje mediciny, transfuziskeje mediciny a mediciniskeje mikrobiologije. 2008 spožči jemu mediciniska fakulta Hamburgskeje uniwersity habilitaciju.

Wón je ewangelski, woženjeny a ma dorosćeneho syna. W lěće 1989 zastupi do SPD a wot 2008 je čłon Hamburgskeho měšćanskeho parlamenta.

 Wotkazaj 

 Oficielna webstrona

Kategorija:Muž
Kategorija:Rodź. 1966
Kategorija:Němc
Kategorija:Lěkar
Kategorija:Politikar (21. lětstotk)
Kategorija:Čłon SPD
Kategorija:Němski ministerski prezident
Kategorija:Wosoba (Hamburg)
Kategorija:Wosoba (Bremen)